id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi ms ms nl id id pl id id id id id id id id id id id id id ms id ms id ms id id id ms ms id id id id id ms ms ms id ms jv id ms id id id id id id id id id ms it ms ms id id id id id id id ms ms id id id id hy hy hy en ms tr ms ms ms id ms ms ms en en en en en id ms id id id en id id jv ms id id it es id id en id ms ms ms ms ms ms
Cara Buat Slime Di Rumah: Ibu Ayah, Ini Kaedah Selamat Untuk Si Manja!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ini 2 Cara Buat Slime Mudah Dan Selamat Untuk Anak, Ibu Pun Pasti Suka!
Ditulis oleh Asyikin Md Isa Disemak pada 21/06/2022
Disemak secara perubatan oleh Dr. Joseph Tan
Anak suka main slime tetapi anda tidak pasti selamat atau tidak? Tak usah gusar, Hello Doktor akan tunjukkan cara buat slime mudah dan selamat yang boleh anda cuba di rumah bersama anak-anak. Ayuh!
Untuk mendapatkan lebih banyak info tentang Keibubapaan, sila dapatkannya di sini.
Sebelum anda mengetahui cara buat slime, pastinya ibu bapa ingin tahu apakah sebenarnya benda seakan lendir melekit itu, betul tak?
Slime adalah mainan popular yang disukai kanak-kanak dan juga individu dewasa. Bermain dengannya boleh menimbulkan rasa kepuasan apabila dapat meregang dan melenyekkannya.
Melenyekkan slime di antara jari tangan sebenarnya boleh menjadi cara terbaik untuk menghilangkan tekanan dan juga ia menyeronokkan.
Kunci penyimpanan slime agar tahan lama adalah untuk menyimpan ia di dalam bekas kedap udara. Ini bertujuan untuk menghalangnya daripada menjadi kering dan bertahan lebih lama.
Dikatakan jika anda menyimpan slime di dalam peti sejuk, ia boleh bertahan lebih sebulan tanpa mengeringkannya atau menyebabkan ia berkulat.
Sains slime bermula dengan penggunaan bahan-bahan yang betul, termasuklah jenis gam dan pengaktif lendir yang betul.
Gam yang terbaik adalah gam sekolah PVA – polyvinyl-acetate, yang boleh dibasuh.
Untuk pengaktif lendir, terdapat beberapa pilihan boleh digunakan, seperti larutan garam (saline solution), kanji cair dan serbuk boraks – semuanya mengandungi bahan kimia yang sama untuk menghasilkan slime.
Slime akan terhasil selepas gam dan pengaktif digabungkan!
Cara buat slime: Selamat ke?
Secara amnya, ya, slime adalah selamat untuk dijadikan sebagai bahan mainan. Paling penting, pastikan anak tidak memasukkan slime ini ke dalam mulut.
Pun begitu, bagi mereka yang mempunyai reaksi tindak balas kulit terhadap bahan yang digunakan, anak mungkin boleh mendapat ruam.
Ini kerana dalam kebanyakan penghasilan slime menggunakan bahan yang dipanggil boraks (borax) – mengandungi bahan aditif dalam detergen pakaian, yang boleh menyebabkan luka terbakar.
Namun untuk menjadikan slime lebih selamat, anda boleh mengenepikan penggunaan boraks. Jom ketahui caranya.
Cara buat slime mudah
Ini adalah resipi slime terbaik kerana ia dapat dihasilkan dengan cepat dan hanya memerlukan 4 bahan utama sahaja!
Sebelum memulakan pembuatan slime di rumah, pastikan anda meletakkan alas plastik pada meja supaya slime tidak terkena permukaan meja nanti.
8 auns – gam sekolah putih Elmer
1½ – 2 sudu makan larutan garam – mungkin diperlukan dalam jumlah yang banyak, mengikut keperluan
1 sudu besar soda penaik (baking soda)
Pewarna makanan – jika mahu
Masukkan gam dan pewarna makanan ke dalam mangkuk dan kemudian kacau hingga sebati. Jika tidak mahu menggunakan pewarna, maka hanya masukkan gam ke dalam mangkuk.
Campurkan soda penaik dan kacau sekali lagi hingga sebati.
Langkah seterusnya, campurkan larutan garam dan gaulkan semua bahan.
Sekiranya adunan terlalu melekit, tambahkan ½ sudu besar larutan garam pada satu masa. Semakin banyak larutan ditambah, adunan akan menjadi lebih keras. Sebaliknya jika larutan garam kurang, slime akan menjadi terlalu cair.
Kemudian, anda boleh menguli doh slime menggunakan tangan. Pada mulanya ia akan terasa basah dan agak melekit, tetapi teruskan menguli sehingga mencapai konsistensi yang diingini.
Simpan slime dalam bekas dengan bertutup.
Cara buat slime resipi tanpa bahan pengaktif
Inginkan resipi slime tanpa menggunakan bahan pengaktif? Boleh, cuma slime yang terhasil tidak akan mempunyai tekstur atau regangan yang sama seperti slime biasa.
Untuk membuat slime jenis ini, anda memerlukan sebarang jenis syampu – lebih pekat konsistensi syampu adalah lebih baik – dan tepung jagung.
Masukkan 1/2 cawan syampu dan 1/4 cawan tepung jagung dalam mangkuk.
Tambahkan 3 titik pewarna makanan (jika mahu).
Masukkan 1 sudu besar air dan kacau. Perlahan-lahan tambah lagi 5 sudu air – selepas penambahan 1 sudu air, pastikan anda mengacau adunan.
Uli adunan selama lebih kurang 5 minit.
Jika anda dapati slime masih melekit selepas mengulinya, tambahkan sedikit tepung jagung dan uli kembali. Ulang langkah ini sehingga mencapai konsistensi yang diingini.
Petua cara buat slime
Gunakan mangkuk dan sudu plastik untuk memudahkan kerja pembersihan nanti
Pastikan anda mendapatkan warna yang betul sebelum menambah larutan garam. Ini kerana pewarna akan lebih sukar untuk dicampurkan apabila ia mula mengeras
Untuk mendapatkan slime dengan konsistensi lebih keras, tambahkan lebih banyak larutan garam. Jika sebaliknya, kurangkan penggunaan larutan garam
Untuk anak bermain slime, pastikan anda melapik permukaan tempat bermain dengan alas plastik
Anda juga boleh menambah bahan lain bagi menjadikan slime lebih menarik seperti serbuk kilauan atau minyak wangi
Jika anda atau anak mempunyai rambut panjang, pastikan ia diikat terlebih dahulu. Ini kerana jika slime terkena rambut, ia hanya boleh dikeluarkan dengan menggunakan minyak kelapa atau minyak zaitun
Walau apa pun, sebelum mencuba sebarang cara buat slime mudah yang dikongsikan di atas, pastikan anda mengetahui sama ada si kecil mempunyai alahan terhadap bahan yang akan digunakan atau tidak.
Ini penting bagi mengelakkan sebarang reaksi alahan yang tidak diingini. Selamat mencuba!
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Hello Health Group tidak menawarkan nasihat perubatan, diagnosis atau rawatan.
Homemade Slime Recipe. https://www.iheartnaptime.net/homemade-slime/, Accessed on April 15, 2022
What is Slime? https://www.nwpb.org/ask-dr-universe/what-is-slime/, Accessed on April 15, 2022
The Science of Slime! https://www.acs.org/content/dam/acsorg/education/resources/highschool/chemmatters/articlesbytopic/solidsliquidsgases/chemmatters-dec2004-slime.pdf, Accessed on April 15, 2022
Homemade Gak. https://www.pbs.org/parents/crafts-and-experiments/homemade-gak, Accessed on April 15, 2022
How Do You Make Slime? https://www.wonderopolis.org/wonder/how-do-you-make-slime, Accessed on April 15, 2022
Mama Papa, Sila Pantau Penggunaan Internet Anak Atau BAHAYA Menanti!
Suka Membaca Buku Bersama Si Kecil? Ada 7 Sebab Anda Harus Guna Suara Yang KUAT
Ditulis oleh Asyikin Md Isa Disemak pada 21/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.